અમદાવાદ: સરદાર પટેલ રિંગરોડ પર બાકરોલ સર્કલ નજીકથી અમદાવાદ ગ્રામ્ય એસઓજીએ રદ થયેલી રૂ. ૫૦૦ અને ૧૦૦૦ની કુલ ૯૧.૨૮ લાખની નોટો સાથે છ જેટલા શખસની ધરપકડ કરી છે. આરોપીઓ આ જૂની નોટ બદલવા માટે ફરી રહ્યા હતા ત્યારે બાતમીના આધારે તેઓની ધરપકડ કરવામાં આવી છે. પોલીસે હાલ આરોપીઓ આ નોટો કોને બદલવા આપવાના હતા તેની પૂછપરછ શરૂ કરી છે. રદ થયેલી રૂ. ૫૦૦ અને ૧૦૦૦ની નોટો કેટલાક શખસો બદલવા માટે આવી રહ્યા છે તેવી બાતમીના આધારે ગઇ કાલે અમદાવાદ ગ્રામ્ય એસઓજીએ સરદાર પટેલ રિંગરોડ પર બાકરોલ સર્કલ નજીક વોચ ગોઠવી હતી.